Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Täna jätkan oma õpetusega: "Jumal soovib, et oleksid terve".
Oleme käinud juba läbi hulga selle teemalist materjali
ja vaadanud ka videosalvestisi imeliste tervenemiste kohta.
Seda tänasel päeval, milles elame.
Mind kasvatati üles teadmisega, et Jumal ei tee enam imesid.
Enne, kui tegeliku tõe leidsin, mõtlesin sageli:
"Miks küll Jumal lõpetas tervendamise?"
See tundus nii ebaloogiline ja ma ei saanud aru, kust läks piir?
Kuid ma olen nii elevil sellest, et Jeesus liigub endiselt oma väes
ja inimesed saavad ka täna vabaks.
Tean, et paljud inimesed usuvad vastupidist,
kuid minu tunnistus on selline,
mistõttu sa võid kas nimetada mind petjaks ja valetajaks,
või sa pead hindama ümber oma uskumusi,
kuna olen näinud pimedaid silmi ja kurte kõrvu avanemas.
Mu oma poeg, kes oli pea 5h surnud, tuli tagasi ellu.
Ilma vähimagi ajukahjustuseta.
Jumal on igati elus ja terve ja sellest ma ka tunnistan.
Ma jään selle juurde.
Oleme näinud paljusid imesid ja olen püüdnud jagada neid asju,
et sinagi võiksid kogeda Jumala parimat.
Jumal armastab sind ja tahab, et oleksid terve.
Seetõttu, et Ta armastab sind, aga ka seetõttu,
et tervenemised on kui hüppelauaks Jumala veelgi suuremate asjade sisse.
Kui hakkasin uskuma Jumalasse ja ka nägema tervenemisimesid...
Üks esimesi neid tervenemisimesid
sündis ühe mu pühapäevakooli tüdrukuga
ja see andis kui korraliku adrenaliinilaksu
kogu pühapäevakoolile, kui nad nägid seda imet sündimas.
Laste usk kasvas ja nad hakkasid uskuma Jumalasse,
mis mõjutas vägagi nende suhet Jumalaga.
Jumal tahab, et oleksid terve ja Ta hoolib igast su elu osast.
Koguduses jääb sageli mulje, et Jumal hoolib vaid su igavikust
ja su pattude andeks andmisest.
Ka sellest, et Ta tegeleb vaid tunnete- ja vaimsete asjadega,
hoolimata vähimatki su ihust.
Arvatakse, et Ta on kaugel ega ole kaasatud neisse asjadesse.
Inimesed kannatavad vähi ja kohutavate tragöödiate all,
kuid kogudus jätab mulje, et Jumalat ei huvita see
või mis veelgi hullem -
et Jumal ise on lasknud neil asjadel sündida,
et õpetada sulle midagi.
See aga viib inimesed Jumalast eemale.
Nimesid nimetama tean üht konkreetset inimest,
kelle kohta mu naine nägi üht saadet ja kellest ma ise lugesin üht artiklit.
Tegu on ühe juhi ja väga mõjuka inimesega USA's,
kes kasvas üles presbüterliku kiriku keskel,
uskudes Jumalasse.
Polnud vist küll päästetud, aga uskus Jumala olemasolusse.
Ta oli noor poiss, kui ta õde jäi haigeks ja suri.
Koguduse rahvas aga ütles, et see oli Jumala tahe.
See mees aga vastas noore poisina:
"Kui Jumal on üldse olemas, siis ma vihkan Teda."
Täna on ta midagi agnostiku ja ateisti vahepealset,
olles väga mõjukas nii meedias kui mujal.
Ühtlasi on ta võtnud oma missiooniks pöörata inimesi eemale ristiusust,
kuna ta vihkab mõtet Jumala olemasolust ja kõigest muust.
Kuid see kõik läheb tagasi kellegi ütluse juurde:
"Jumal oli see, kes lasi su õel surra."
Mispeale ta hakkas selle pärast Jumalat vihkama.
Lugesin hiljaaegu internetist maavärinate kohta ühes paigas
ja mind köitis selle artikli pealkiri: "Osad näevad selles Jumalat".
Lugesin selle läbi, kus woodoo doktorid ütlesid,
et see on märk Jumalalt.
Nad tsiteerisid kristlikke juhte, kes ütlesid,
et tegu on Jumala karistuse- ja kohtumõistmisega,
kuna inimesed ei teinud teatud asju.
Ja siis räägiti seal kuhjadesse kogutud laipadest,
kes lihtsalt ära põletati,
et vältida nende lagunemist ja võimalikke levivaid haigusi.
Reporter ütles, et kui ta seda laipade põletamist pealt vaatas,
tuli üks naine, võttis oma kotist Piibli ja viskas samuti sinna tulle.
On palju inimesi, kes pöörduvad Jumala vastu
või väidavad, et Teda pole olemas,
kuna nad näevad neid tragöödiaid nagu need maavärinad
või midagi, mis toimub kellegi isiklikus elus.
Kõik need haigused, kannatused ja hädad, millest läbi lähed.
Kogudus aga väidab, et see kõik on Jumala tahe.
Mina aga ütlen, et Jumala tahe on, et oleksid terve.
Samas ei sünni see automaatselt, vaid sa pead uskuma sellesse.
Seega, kõige olulisem on see,
et Jumala tahe on alati tervendada sind.
See on osa Jeesuse lepitustööst.
Ühtlasi olen viimastes saadetes rääkinud vaiast Pauluse ihus.
Religioossed inimesed on käänanud ja väänanud seda,
öeldes, et Jumal tõi Paulusele mingi haiguse.
Ja kuigi Paulus anus kolm korda, et Jumal kõrvaldaks selle,
ei teinud Jumal seda mitte,
otsekui öeldes, et tal on haigusega parem.
Kuid Piibel ei ütle kohe üldse mitte nii.
Ma ei hakka kogu seda lugu ette lugema,
kuid 2. Korintlastele 12:7-10 on öeldud:
"Seepärast, et ma ei läheks kõrgiks,
on mulle liha sisse antud vai, saatana ingel,
mind rusikatega peksma, et ma ei läheks kõrgiks.
Ma olen selle pärast kolm korda Issandat palunud,
et see minust lahkuks.
Kuid tema ütles mulle: Sulle piisab minu armust,
sest nõtruses saab vägi täielikuks.”
Nii ma siis kiitlen meelsamini oma nõtrusest,
et Kristuse vägi laskuks elama minu peale.
Seepärast mul ongi hea meel nõtruses, vägivalla all, hädades,
tagakiusamistes ja ahistustes Kristuse pärast,
sest kui ma olen nõder, siis ma olen vägev."
Inimesed on sellest kõigest valesti aru saanud,
sest Paulus ütleb 2. Korintlastele 12:7 väga selgelt:
"...mulle liha sisse antud vai, saatana ingel,
mind rusikatega peksma."
Paulus pani selle vaia saatana ja mitte Jumala arvele.
Ja ometi küsib 99% inimestest, keda seda kirjakohta loeb,
miks andis Jumal selle vaia Pauluse ihusse?
Kuid see polnud Jumal, kes seda tegi, vaid tegu oli saatana käsilasega.
Religioosne õpetus on see, mis muudab selle sõna jõuetuks,
kuna religioosne õpetus ütleb,
et ilma Jumala loata ei saa saatan midagi teha.
Nad otsekui kujutavad ette, et taevas on üks suur laud,
kus kas Jumal ise annab välja loa kõigeks, mis sünnib
või Ta peab vähemalt andma pitseri asjadele, mis sünnivad.
Kuid see pole nii.
Jumal pole nõus asjadega, mida saatan teeb.
Ka pole saatan Jumala rihma otsas,
kus siis Jumal laseb tal vaid törtsu jagu midagi teha.
Ei. Saatan on me vastane,
kes kui möirgava lõvina otsib neid, keda neelata.
Piibel aga käsib meil seista vastu talle ja püsida kindlas usus.
Kui Jumal oleks see, kes laseb saatanal möllata,
oleks ju vale Ta poolt käskida meil seista vastu saatanale,
sest sel juhul seisaksime ju vastu Jumalale endale.
Saatan on see, kes tahab hävitada, tappa ja varastada,
mitte Jumal.
Jumal pole ka see, kes andis Pauluse ihusse vaia.
Saatana ingel tõi selle vaia, et peksta teda
ja mitte lasta tal kõrgiks minna.
Piibel ei ütle, mis see vai oli.
Kuid loen siit edasi ja toon esile mõned mõtted,
mispeale pead taaskord olema avatud teistsugustele arusaamadele
võrreldes sellega, mida enamusele teist on õpetatud.
2. Korintlastele 12:8-9:
"Ma olen selle (vaia) pärast kolm korda Issandat palunud,
et see minust lahkuks.
Kuid tema ütles mulle: Sulle piisab minu armust,
sest nõtruses saab vägi täielikuks.”
Osa inimesi ütleb, et Jumal mõtles selle all järgmist:
"Paulus, sul on mu meelevald, arm ja vägi.
Kasuta seda ja saa ise sellest vaiast lahti!"
Ehk siis, seda tõlgendatakse selliselt,
et Paulus elas millegagi, millega ta ei pidanud elama
ja Jumal andis talle teada, et tal on võimalik sellest lahti saada.
Ma isiklikult ei usu seda,
sest niipea, kui Jumal ütleb salmis 9:
Sulle piisab minu armust, sest nõtruses saab vägi täielikuks”,
läheb Paulus edasi ja ütleb salmis 10:
"Seepärast mul ongi hea meel nõtruses...
sest kui ma olen nõder, siis ma olen vägev."
Tundub, et kui Paulus oli kolm korda palunud vaiast vabanemist,
jättis ta järgi.
Siin ei öelda, et see vai oleks kadunud või probleem lahendatud,
aga tundub, et Paulus leppis sellega ja õppis elama sellega.
Kui aga Jumal oleks päriselt öelnud,
et kasuta oma meelevalda ja tegele sellega,
siis järelikult ei reageerinud Paulus sellele õigesti.
Kuid ma ei usu, et see on nii.
Minu jaoks peitub võti järgnevas.
Usun, et see vai Pauluse ihus pole üldse mitte seotud haigusega.
Osa inimesi lihtsalt järeldavad seda, kuna Paulus ütleb salmis 9:
"Nii ma siis kiitlen meelsamini oma nõtrusest,
et Kristuse vägi laskuks elama minu peale.
Seepärast mul ongi hea meel nõtruses, vägivalla all jne."
Siin kasutatakse sõna "nõtrus" kahel korral seoses selle vaiaga,
mispeale automaatselt arvatakse, et jutt käib mõnest haigusest.
Sõna "nõtrus" või "jõuetus" leiab tänapäeval sagedast kasutamist
just nimelt haiguste kontekstis.
Mõne füüsilise probleemi kontekstis, mida oma ihus koged.
Nii saan ka aru, miks inimesed selliseid järeldusi teevad.
Kui aga vaadata sõna "nõtrus" sõnaraamatu järgi,
siis see viitab millegi puudumisele või ebaadekvaatsusele.
Samas peab ka konteksti silmas pidama,
sest Piiblit ei kirjutatud salmide ja peatükkide kaupa.
Need lisati hiljem, et saaksime kirjutatust paremini aru.
Kuid me peame mõistma,
et 2. Korintlaste 11. ja 12. peatükid pole teineteisest eraldatud.
Need on kirjutatud sama autori poolt samas kontekstis.
Paulus rääkis vaid mõned salmid eespool
oma nõtrustest.
Vaatame 2. Korintlastele 11:30:
"Kui tuleb kiidelda, siis ma kiitlen oma nõtruse üle."
Ta oli enne seda lugenud üles kõik raskused,
millest ta oli läbi läinud,
öeldes, et kui üldse keegi on kvalifitseeritud kuulutama Jumalast
siis on see tema, tänu kõigele, millest ta oli läbi läinud.
Ta ütles, et on erinevatel viisidel kannatanud rohkem kui keegi teine,
olles kogenud peksu, tagakiusu jne.
Lisaks pidanud veel tegelema koguduste probleemidega.
Kuid rääkides kõigist neist raskustest,
ei maini ta sõnagagi ühestki haigusest ega hädast.
Mitte midagi.
Olles lugenud üles kõik oma raskused,
ütles ta: "Kui tuleb kiidelda, siis ma kiitlen oma nõtruse üle."
Paulus kasutas sõna "nõtrus"
raskuste, probleemide, kannatuste ja tagakiusu kontekstis.
See on see, mille kirjeldamiseks ta sõna "nõtrus" kasutas.
Minnes aga tagasi 12. peatüki juurde, siis salmides 9 ja 10 on öeldud:
"Nii ma siis kiitlen meelsamini oma nõtrusest,
et Kristuse vägi laskuks elama minu peale.
Seepärast mul ongi hea meel nõtruses, vägivalla all, hädades,
tagakiusamistes ja ahistustes..."
Paulus toob siin esile viis asja, millest esimene on nõtrused.
Lisaks sellele: vägivald.
Ta koges Kristuse pärast vägivalda ja laimu.
Teda süüdistati kõikvõimalikus.
Järgmisena: hädad.
Paulus oli misjonär, kuid ta ei nuianud kelleltki raha,
vaid teenis telkide ehitamisega nii enda kui oma kaaslaste katteks.
Kuid samas koges siiski ka raskusi ja häda rahalises mõttes.
Järgmisena: tagakius.
Teda peksti ja loobiti kividega ja ta veetis aastaid vanglates.
Lõpetuseks aga: ahistus.
Me võime kogeda ahistust
nii rahalises, füüsilises kui emotsionaalses võtmes.
Mis iganes võtmes.
Paulus nimetas siin viite asja,
millest 4 pole selgelt seotud haigusega.
Nii on ka selge, et "nõtrused"
ei piirdu vaid mõne füüsilise haigusega.
Pealegi näeme mõned salmid varem, kuidas Paulus kiitleb oma nõtrustest
ja kõik, mida ta nende all mainis,
olid seotud tagakiusu-, raskuste-, hüljatuse- ja muu sarnasega.
Usun, et põhjus,
miks inimesed peavad seda vaia ihus haiguseks, on selles,
et nad tahavad seda uskuda.
Sest kui Paulusel, kes oli nii suur ja võimas
ja kes kirjutas poole Uuest Testamendist,
oleks olnud midagi, millest Jumal teda ei tervendanud,
oleks ka neil parem tunne oma mittetervenemise pärast
ja see kõrvaldaks ka igasuguse läbikukkumise tunde
selle osas, et saada kätte see, mis Jumalal on nende jaoks.
Nii nad leiavadki tröösti mõttest, et Jumal ei tervendanud Paulust ka.
Kuid siin pole sellest sõnagigi juttu.
Siin pole sõnagi haigusest.
Vaid sõna "nõtrus" on kasutatud kaks korda,
kuid kui seda kontekstis vaadata,
ei kasutanud Paulus seda mõnele haigusele viitamiseks.
Roomlastele 8:26 on öeldud:
"Samuti tuleb ka Vaim appi meie nõtrusele..."
Ta kasutab siin taas sõna "nõtrused", minnes sealt edasi ja öeldes:
"Me ju ei tea, kuidas palvetada, nõnda nagu peab..."
Ja siis ta selgitab, mis need nõtrused on,
mille osas Püha Vaim meid aitab.
Me nõtrus peitub selles,
et meil pole piisavalt teadmisi ja arusaamist selle osas, mida teha.
Nii et, kui Piibel räägib "nõtrustest", siis see ei räägi ainuüksi haigustest.
Nüüd, Galaatlaste 4. ptk.'s on küll üks olukord,
milleni ma ka mingi hetk jõuan
ja kus eeldavasti räägitakse füüsilisest haigusest,
kuid sõna "nõtrus" ei piirdu vaid mõne haiguse kirjeldamisega.
See tähendab millegi puudumist või ka ebaadekvaatust.
Jah, haigus võib olla nõtrus,
kuid ka teadmatus, kuidas palvetada, võib olla nõtruseks.
Räägin sellest kõigest seetõttu,
et usun, et inimesed ise on pööranud Pauluse vaia
mõneks haiguseks.
Neil on motiivi uskuda, et nii ongi, sest see loob neile väljapääsutee
ja annab vabanduse, miks nad ise pole terveks saanud.
"Sest kui juba apostel Paulus ei saanud terveks,
on see ju enam kui OK, kui me ei saa terveks."
See võib ju trööstida sind pisut ja säästa sind hukkamõistu tundest,
kuid see hoiab sind ka saamast terveks,
sest sa pead end kui Pauluseks ja oma haigust kui vaiaks oma ihus.
Kuid Piibel ei õpeta kohe üldse nii.
See vai sai Pauluse ihusse tänu rikkalikule ilmutusele,
mille Paulus sai.
Kuniks aga sa pole saanud nii rikkalikku ilmutust,
ei saa sa ka varjuda selle vaia teema taha.
See ilmutus ja vai polnud selleks, et ta võiks uhkusest nina püsti ajada,
vaid et tõsta teda jumalakartlikul moel üles,
kuna ta teenis Issandat.
Piibel ütleb, et saatana ingel tõi selle vaia.
Mis aga puutub sõnasse "nõtrused", siis Paulus ütleb salme eespool,
et ta kiitleb oma nõtrustest ehk kogetud raskustest.
Ja mõned salmid hiljem ta ütleb: "Mul ongi hea meel nõtruses..."
tuues nende all esile viis asja,
millest neli ei räägi kohe kindlasti füüsilistest haigustest.
Nii et, sõna "nõtrused"
on pannud mitmeid uskuma, et tegu oli haigustega,
aga see polnud nii.
Ütled nüüd: "Heakene küll, aga mis see vai siis oli ta ihus?"
Kuula järgmist, pidades meeles, et Paulus kirjutas inimestele,
kes olid juudi traditsiooni pühendunud järgijad.
Nad pidid õppima pähe Piibli 5 esimest raamatut.
Vaatame 4. Moosese 33:55.
Jumal andis siin läbi Moosese Iisraeli rahvale käsu
ajada kõik nende maal elavad inimesed
sealt välja.
Sest kui nad poleks seda teinud, oleks nad saanud neile nuhtluseks.
"Aga kui te ei aja ära maa elanikke eneste eest,
siis saavad need, keda te neist alles jätate,
okkaiks teie silmadele ja astlaiks teie külgedele,
ja nad ohustavad teid sellel maal, kus te asute."
Joosua 23:13:
"Siis teadke kindlasti,
et Issand, teie Jumal, ei aja enam ära neid rahvaid teie eest
ja nemad saavad teile paelaks ja püüniseks,
piitsaks teie külgedele ja okkaks teie silmadesse,
kuni te hävite sellelt healt maalt,
mille Issand, teie Jumal, teile on andnud!"
Jumal sõitles neid,
kuna nad polnud ajanud neid inimesi välja oma maalt.
Ta ütles: "Kui nad sinna jäävad, toovad nad teile jama kaela."
Kohtumõistjate 2:3: "Seepärast ma ütlen:
Mina ei aja neid ära teie eest,
vaid nad saavad teile püüniseks (ing. k. "okkaiks teie küljes")
ja nende jumalad saavad teile püüdepaelaks.”
Siin oli 3 Vana Testamendi kirjakohta, kus räägiti okkast või vaiast ihus.
Neis käis jutt inimestest
ja sellest, kuidas nad sind taga kiusavad
ja sulle probleeme tekitavad.
See sobitub hästi ka Pauluse looga.
Piibel tõlgitseb siin iseennast.
Selle asemel, et otsida kirjakohta, kus räägitakse "okkast Pauluse lihas",
mille osas on ilmselge, et jutt ei käinud reaalsest okkast,
mis oleks Pauluse küljest välja upitanud
või mõnest puuokkast, mis oleks ta külge jäänud.
Tegu oli sümboolse terminiga, mis sümboliseeris midagi.
Nii et, selle asemel, et mõelda selle all, mida iganes,
ma vaatan kogu loo konteksti,
kus Paulus ütles, et ta kiitleb oma nõtrustest.
Ta tõi need välja ja igaüks neist oli seotud tagakiusuga.
Ükski neist ei viidanud füüsilisele haigusele või hädale.
Neli neist esile toodud asjadest räägivad selgelt tagakiusust.
Ja kui siis vaadata neid kolme Vana Testamendi kirjakohta,
mida ennist vaatasime,
siis tolle aja inimesed teadsid ja mõistsid,
et vai või okas ihus viitas inimestele ja sellele, kuidas nad sind kohtlesid.
Usun, et Pauluse vai tema ihus polnud mõni haigus.
See oli hoopis saatana käsilane või nagu sageli ka tõlgitud - tema ingel
mis viitab deemonlikule väele,
mis oli määratud Paulust taga kiusama.
Kus iganes ta käis, seal tabas teda tagakius.
See on paljude jaoks midagi uut,
sest nad ei tea, mis tegelikult telgitagustes toimub
ja arvavad, et kõik peabki nii olema.
Kui tegelikult on deemonid, kes õhutavad inimesi üles;
üks antikristlik vaim,
mis on täiega elav tänapäeva maailmas.
Paljud inimesed, kes on Jumala ja evangeeliumi vastu,
kannavad deemonlikku vaimsust, olles inspireeritud selle poolt.
Paulusele oli määratud oma deemon,
nii et, kuhu iganes ta ka ei läinud - see õhutas ta vastu tagakiusu.
Paulus isegi mainis seda,
öeldes, et nad apostlitena kannatavad suuremat tagakiusu
kui keegi teine.
Pauluse sõnul koges ta suuremal hulgal kannatusi,
piitsa ja tagakiusu, kui keegi teine.
Kui ta kuhugi linna läks, ei läinud ta hotelli vaid vanglasse,
öeldes: "Hoidke mulle üks koht ja värsket heina varuks,
sest jõuan siia veel enne, kui siit linnast lahkuda jõuan."
Paulus koges tagakiusu kõikjal, kus ta käis.
Ta palus, et Jumal vabastaks ta sellest -
sellest "vaiast oma ihus",
kuid meile pole tõotatud päästet tagakiusust.
2. Timoteose 3:12 on öeldud:
"Ja kõiki, kes tahavad elada jumalakartlikult Kristuses Jeesuses,
kiusatakse taga."
Tagakius on miski, millest meid ei päästeta.
Kui see nii oleks, poleks meil apostel Paulust,
kes algselt Saulusena oli suur tagakiusaja.
Kui Jumal hävitaks kõik su tagakiusajad,
siis Saulus poleks kunagi pöördunud ega saanud apostel Pauluseks
ja meil poleks poolt Uut Testamenti.
Jumal ei päästa meid tagakiusust, küll aga haigusest.
Kui Pauluse ihus olnuks haigust ja ta poleks sellest terveks saanud,
olnuks see suureks puuduseks ta elus
ja ta oleks paljust ilma jäänud.
Kuid see vai polnud haigus, mille Jumal oleks talle andnud,
vaid tegu oli tagakiusuga -
deemonliku väega, mis teda taga kiusas
ja mis tuli otse saatanalt endalt.
Paulus palus küll Jumalat, et sellest lahti saada,
kuid Jumal ütles, et Tema armust on küll,
et minna sellest kõigest läbi.
Selleks võiks rohkemgi rääkida, kuid me tänane aeg on otsas.
Nii jätkan selle teemaga järgmine kord,
julgustades sind vaatama meid ka siis.
Ühtlasi peaksid tellima endale kõik need materjalid.
Isegi, kui vaatasid tänast saadet, vajad kuulda sellest ikka ja jälle,
nii et, telli endale need materjalid ja jaga teistegagi.
Nii et, kuula hoolikalt reklaami.
Andrew raamat: "Jumal tahab, et oleksid terve"
on tellitav me kodulehe kaudu.
Kasuta tellides koodi T-330.
Sama materjal on saadaval ka õppematerjalina.
Kasuta tellimisel koodi T-430.
Kogu õpetusseeria on tellitav ka CD'dena või DVD'dena.
Tellimisinfo on nähtav ekraanil.
Võid tellida endale ka nii raamatu, õppematerjali kui CD või DVD,
mis kõik moodustavad kokku "Parema tervise paketi".
Paketis on kas CD või DVD,
raamat, õppematerjal
ja DVD'd "Tervenemisteekonnad"
+ tervendus-piiblisalmidega CD.
Kogu pakett on tellitav Andrew Wommacki kodulehelt,
mis on nähtav ekraanil.
Teine õpetus samast seeriast: "Mis selle Pauluse vaiaga on?"
on samuti tellitav me kodulehe kaudu.
Ekraanil on Andrew Wommacki teenistuse kontakandmed.
Loodame sinust kuulda juba täna!
Paljud teist on saanud täna puudutatud,
sest te olete lasknud millelgi tulla oma ellu,
mille uskusite olevat Jumalast,
kuid mille osas mõistate nüüd, et seda ei peagi taluma
ja te olete tegelikult vaba sellest.
Võib-olla oled selle tõe vastu võtnud, aga ei tea, kuidas siit nüüd edasi?
Siis tahan julgustada sind tellima endale need materjalid,
paludes ühtlasi, et me palvenõustajad palvetaksid su eest.
Nende seas on imelised inimesed!
Osa neist on ise läbinud isikliku tervenemise teekonna,
vastates inimeste kõnedele.
Nad on kogenud imelisi tervenemisi
ja võivad seetõttu palvetada su eest, aidates sul selle vastu võtta.
Meie kontakttelefon Inglismaal on hetkel nähtav ekraanil.
Ühtlasi tahame jagada infot Andrew teenistuste kohta,
mille kohta leiad täpsemat infot Andrew kodulehelt www.awme.net
Igal suvel toimub ka meie suvine pere piiblikonverents,
mille info on samuti leitav meie kodulehelt.
Hetkel ekraanil kõlav reklaam puudutab kutset perelaagrisse,
mis toimus juba 2010. aastal.
Olen põnevil neist laagritest, kus käib alati väga palju rahvast.
Ühtlasi osaleb seal palju erinevaid külalisi ja külaliskõnelejaid.
Laagris on erinevad majutusvõimalused.
Laagri koduleht on nähtav ekraanil, nii et tutvu sealse infoga.
See on hea üritus, millest osa võtta.
Muuda oma elu
Muuda oma maailma
Andrew Wommack teenistus
Tõlge: Anne-Ly Raukas